পিতলৰ আচবাবে হাস্পতালৰ সংক্ৰমণ ৰোধ কৰিব পাৰেঃ
ই-মেইলৰ ব্যৱহাৰ আৰু ষ্ট্ৰেছঃ
কেন্সাৰৰ নীৰৱ লক্ষণঃ
হেপাটাইটিছ-চি নিৰাময়ী ঔষধঃ
ঔষধৰ কেপছুল খোৱাৰ সহজ উপায়ঃ
এজমা ৰোগী আৰু বুকুৰ বিষঃ
স্মৃতি বিভ্ৰমৰ কাৰণ কেতবোৰ খাদ্যও হ'ব পাৰেঃ
অধিক পৰিমাণে দৈ খালে ডায়েবেটিছৰ সম্ভাৱনা হ্ৰাস পায়ঃ
পিতলৰ আচবাবে হাস্পতালৰ সংক্ৰমণ ৰোধ কৰিব পাৰেঃ
হাস্পতালৰ বিছনাৰ ৰেইলিঙে ৰোগীৰ শৰীৰলৈ সংক্ৰমণকাৰী বেক্টেৰিয়া প্ৰসাৰিত কৰে। সেয়া ৰোধ কৰিবলৈ আমেৰিকাৰ কেইখনমান হাস্পতালত তামৰ ৰেইলিং ব্যৱহাৰ কৰিবলৈ আৰম্ভ কৰিছেত। প্ৰমাণিত হৈছে যে তামে বেক্টেৰিয়া, ইষ্ট আৰু ভাইৰাছ ধ্বংস কৰে আৰু হাস্পতালৰ সংক্ৰমণৰ হাৰ ৫০ শতাংশ হ্ৰাস কৰে। কিছুমান হাস্পতালৰ ৰেইলিঙৰ উপৰি আন আচবাবত তাম ব্যৱহাৰ কৰিবলৈ আৰম্ভ কৰিছে। উদাহৰণ স্বৰূপে তামৰ ছুইচ ব'ৰ্ড, শৌচাগাৰৰ ফ্লাচাৰ, স্নানাগাৰৰ ৰেইলিং, টেবুলৰ ওপৰভাগ আদি।
ই-মেইলৰ ব্যৱহাৰ আৰু ষ্ট্ৰেছঃ
ষ্ট্ৰেছৰ পৰা মুক্তি পোৱাৰ এক সহজ উপায় হ'ল ই-মেইল অবিৰতভাৱে বেছি সময় ব্যৱহাৰ নকৰা। কানাডাৰ এক গৱেষণাৰ পৰা এই কথা জানিব পৰা গৈছে। এই গৱেষণাত ১২০ জন প্ৰাপ্তবয়স্ক লোকক কোৱা হৈছিল যে তেওঁলোকে হয় মাত্ৰ দিনে তিনিবাৰ ই-মেইল খুলিব নতুবা যিমানবাৰ মন যায় সিমানবাৰ ই-মেইল খুলিব। দেখা গ'ল, যিসকলে মাত্ৰ তিনিবাৰকৈ ই-মেইল খুলিছে তেওঁলোকৰ ষ্ট্ৰেছৰ মাত্ৰা ভালেখিনি হ্ৰাস পাইছে।
কেন্সাৰৰ নীৰৱ লক্ষণঃ
অতি সম্প্ৰতি ব্ৰিটেইনত এক সম্পৰীক্ষা কৰা হৈছে ১,৭০০ মগজুৰ ওপৰত। এই মানুহখিনিৰ অনিৰ্ণীত কাহ অথবা প্ৰস্ৰাৱৰ সৈতে তেজ যোৱা দেখা গৈছিল। মানুহখিনিৰ শতকৰা দুই ভাগেহে ভাবিছিল তেওঁলোকৰ শ্বাসতন্ত্ৰ অথবা মূত্ৰাশয়ৰ কেন্সাৰ হ'ব পাৰে। কিন্তু এনে লক্ষণ পৰিলক্ষিত হ'লে আৰম্ভণিতে বিশেষজ্ঞ চিকিৎসকৰ পৰামৰ্শ ল'লে কেন্সাৰ সোনকালে ধৰা পৰিব আৰু ফলপ্ৰসূ চিকিৎসাৰে নিৰাময় কৰিব পাৰিব।
হেপাটাইটিছ-চি নিৰাময়ী ঔষধঃ
আমেৰিকাৰ খাদ্য আৰু ঔষধ প্ৰতিষ্ঠানে(এইডিএ)এবিধ নতুন ঔষধ ব্যৱহাৰৰ অনুমতি দিছে। নাম হ'ল 'ভাইকিৰা পাক'। এই ঔষধে হেপাটাইটিছ-চিৰ সংক্ৰমণ নিৰাময় কৰিব পাৰে। প্ৰসংগক্ৰমে হেপাটাইটিছ-চি যকৃতৰ কেন্সাৰৰ কাৰক। গতিকে হেপাটাইটিছ-চিৰ সংক্ৰমণ ৰোধ কৰিব পাৰিলে যকৃতৰ কেন্সাৰ হোৱাৰ সম্ভাৱনা হ্ৰাস পায়।
ঔষধৰ কেপছুল খোৱাৰ সহজ উপায়ঃ
ঔষধৰ কেপছুল খালে বহুতৰেই ডিঙিত লাগি ধৰে। ঔষধ ভিতৰলৈ ঠেলি পঠিয়াবলৈ গোটা খাদ্য গিলিব লগা হয়। জাৰ্মানীত কৰা এক অধ্যয়নৰ পৰা জানিব পৰা গৈছে কেপছুল খোৱাৰ এক সহজ উপায়ু। কেপছুল জিভাৰ ওপৰত লওঁতে অলপ পানী মুখত লৈ মূৰটো সমুখলৈ হাওলাই কেপছুল গিলিবলৈ চেষ্টা কৰক। কেপছুলৰ ওজন পানীতকৈ কম। গতিকে কেপছুল পানীত ওপঙি থাকিব আৰু পানীৰ সৈতে ডিঙি পাবগৈ। তাৰ পৰা পেটলৈ যাব।
এজমা ৰোগী আৰু বুকুৰ বিষঃ
গড় বয়স ৬২ বছৰ হোৱা ৭,০০০ এজমা ৰোগীৰ ওপৰত এক অধ্যয়ন কৰা হৈছিল। যিসকলৰ ৰোগ গভীৰ(serious) আছিল আৰু দৈনিক ঔষধ ব্যৱহাৰৰ প্ৰয়োজন হৈছিল, তেওঁলোকৰ শতকৰা ৬০ ভাগৰে দহ বছৰৰ ভিতৰত হাৰ্ট এটেক, ষ্ট্ৰ'ক আদি হোৱাৰ সম্ভাৱনা আছিল। এজমা হ'লে বুকুৰ বিষ হ'ব পাৰে। কিন্তু বিষৰ কাৰণ এজমা নহৈ হৃদৰোগৰ সম্ভাৱনাও হ'ব পাৰে। গতিকে এজমা ৰোগীয়ে বুকুৰ বিষ হ'লে হৃদৰোগ বিশেষজ্ঞৰ পৰামৰ্শ লোৱা উচিত- যাতে হাৰ্ট এটেক, ষ্ট্ৰ'ক আদিৰ বলি হ'বলগীয়া নহয়।
স্মৃতি বিভ্ৰমৰ কাৰণ কেতবোৰ খাদ্যও হ'ব পাৰেঃ
মাৰ্গাবিন, বিস্কুট(Cookies) আদিত ট্ৰেন্সফেট ব্যৱহাৰ কৰা হয়। ট্ৰেন্সফেটে হৃদৰোগৰ সৃষ্টি কৰিব পাৰে। এই কথা বহুতেই জানে। কিন্তু ট্ৰেন্সফেটে স্মৃতি বিভ্ৰমৰো সৃষ্টি কৰিব পাৰে বুলি প্ৰমাণিত হৈছে। এই সন্দৰ্ভত আমেৰিকাৰ হৃদৰোগ সন্থাই এক সম্পৰীক্ষা কৰি নিশ্চিত হৈছে যে ট্ৰেন্সফেট স্মৃতি বিভ্ৰাটৰ এক উল্লেখনীয় কাৰক।
অধিক পৰিমাণে দৈ খালে ডায়েবেটিছৰ সম্ভাৱনা হ্ৰাস পায়ঃ
সৰহকৈ দৈ খালে ডায়েবেটিছৰ সম্ভাৱনা ১৮ শতাংশ হ্ৰাস পায়। হাৰ্ভাৰ্ডত কৰা এক গৱেষণাৰ পৰা এই কথা জানিব পৰা গৈছে। দৈত যথেষ্ট পৰিমাণে(প্ৰোবায়'টিক থাকে আৰু ই ইনছুলিনৰ সংবেদনশীলতা উন্নত কৰে)। আৰু প্ৰদাহ প্ৰশমিত কৰে। অৱশ্যে এই সন্দৰ্ভত অধিক গৱেষণা তথা সম্পৰীক্ষণৰ প্ৰয়োজন আছে।
উৎসঃ জিএনআৰচি স্বাস্থ্য(ডাঃ জীৱন দত্ত বৰুৱা)
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
